Eestiluoto

Eestiluoto (rts Estlotan, eesti keeli ka Järvsaar)Eero Haapanen, Põgenemine üle Soome lahe, lk. 60 on saar Soome lahes Uusimaa maakonnas Sipoo vallas. 

Saar paikneb Helsingi lähistel. Püsiühendus puudub, ent saare põhja- ja idarannal asuvad paadisadamad.

Saarel kasvavad haisev jooksjarohi ja mitmeõiene kuutõverohi.

Esimene kaluritare rajati saarele XIX sajandi alguses. Sajandi lõpus kolis saarele Gustav Fredrik Liljeberg, kes oli abielus eestlannaga. Paljud Liljebergid võtsid naise Eestist. Gustav Fredrik rajas saarele ka vaatetorni. 1918. aastal aitasid saare elanikud valgetel Soomest Eestisse põgeneda, hiljem tegeleti piirituseveoga. 1929. aastal läks saar Soome kaitsejõudude valdusse ning elanikud ei saanud oma krunte välja osta, kuigi sõjaväega sõlmiti soodsad rendilepingud.Eero Haapanen, Põgenemine üle Soome lahe, lk. 60-62

Teise maailmasõja ajal oli saar üks Eesti pagulaste Soome toimetamise tugipunkte.Eero Haapanen, Põgenemine üle Soome lahe, lk. 136 Saarele rajati tulejuhtimistorn, mis on veel säilinud. Sõja järel jäid erinevalt Pirttisaarist sealsed eestlased sinna elama, kuigi hiljem hakati sealseid elamuid kasutama pigem suvilatena ja püsiasustus kadus. 1974. aastal ostis suurema osa saarest Helsingi linn.Juhani Ahlman: Rannikkolinnakkeiden tulevaisuus 2008. Uudenmaan liitto. 2021. aastani asus saarel ilmavaatluspunkt, mida haldas Soome Meteoroloogiainstituut.Puutteita ja muutoksia havaintoasemilla? Ilmatieteen laitos. 

 Viited 

Kategooria:Soome lahe saared
Kategooria:Soome saared